Такім самабытным тэкстам можа быць прадстаўлена архітэктура — свет, створаны намі, у які мы ўклалі разуменне і свае ўяўленні пра гарманічную, годную светабудову. Герменэўтыка дазваляе нам апераваць архітэктурай не столькі тэхналагічна — як матэрыяльным асяроддзем з усім наборам неабходных тэхнічных, тыпалагічных, функцыянальных характарыстык, колькі гуманітарна — ва ўяўленнях пра яе, шматузроўневых напластаваннях сэнсаў, канатацый, сімвалаў ... За межамі Беларусі ў асяроддзі архітэктараў — тэарэтыкаў і практыкаў — такі падыход прэтэндуе на статус галоўнага канцэптуальнага і даследчага стрыжня.